?>
Ako každý rok nastáva pred Vianocami dilema, čo dať priateľovi, oteckovi či bratovi pod stromček. Vymyslieť originálny darček, ktorý by urobil radosť, je vcelku náročné. Premýšľate, čím muža na Vianoce obdarujete a stále nemôžete na nič prísť? Máme pre Vás pár tipov.
Ak chce žena obzvlášť potešiť partnera, môže mu darovať kalendár svojich žeravých fotiek. Radosť urobí aj kalendár zložený z fotiek z dovolenky alebo zo spoločne strávených chvíľ.
Zážitky sa do jeho pamäti vryjú navždy, zvlášť ak sa jedná o zážitky netradičné. Darujte mu nádherné okamihy a emócie. V ponuke zážitkových agentúr nájdeme napríklad:
Čo takto zaplatiť spoločný eurovíkend v jednej z európskych metropol? Nadšený bude iz poukazu na hostinu v stredovekej krčme, alebo z wellness pobytu s možnosťou športového vyžitia, kam bude môcť vziať svojho najlepšieho kamaráta.
Poznáte vkus muža, ktorého chcete obdarovať a viete, že nákupy na smrť neznáša? Postarajte sa o nové a módne kúsky v jeho šatníku. Ocenia ako nohavice, tak nové tričká, športové mikiny, rukavice na posilňovanie, štýlovú zimnú čiapku alebo trendy kabát.
Ktorý chlap by nemiloval elektroniku? Nič nepokazíte kúpou nového notebooku, komponentov, MP3, tabletu, mobilu, iPhone, ale ani nabitým kreditom či rôznymi taškami. Doslova bozkávať ruky Vám bude za nový playstation so super hrami s rýchlymi autami, nové domáce kino či blue-ray prehrávač.
Chlapi si radi hrajú, zvlášť s imitáciami zbraní. Darujte mu zážitok v podobe paintballu, kedy sa bude v starom dome, lese či starej stodole naháňať s protihráčmi a pomyselne ich zabíjať želatínovými guličkami. Ponuka paintballu je v každom väčšom meste.
Kúpte mu vstupenky na poriadny rockový festival alebo na festival zameraný na jeho obľúbený štýl hudby. Na tú nezabudnuteľnú atmosféru bude dlho potom spomínať. Lístky radšej kúpte dva a nechajte na jeho zvážení, koho si bude chcieť vziať so sebou.
Darujte mu poukaz na zaujímavý kurz. Malo by sa jednať o nejaký netradičný kurz, ako sú hodiny varenia či pečenia, kurz výtvarnej výchovy, herectvo alebo jazdy na koni. Pre tú srandu tam chodievajte s ním, aby sa necítil nesvoj, až bude miesiť cesto na knedle.